1. Koliko je Rudnik i termoelektrana „Ugljevik“ na kraju prošle godine zapošljavao radnika, da li je taj broj smanjen ili povećan u odnosu na kraj 2015. godine i za koliko?

**Na dan 31.12.2015. godine u Rudniku i termoelektrani Ugljevik je bilo 1.877 radnika sa zasnovanim radnim odnosom a na dan 31.12.2016. godine ih je bilo 1.861. Iz naprijed navedenih podataka proizilazi da se broj radnika u 2016. godini u odnosu na prethodnu smanjio za 16.**

1. Ima li viška radnika u RiTE „Ugljevik“? Ako ima, o kojm broju je riječ i na koji način će biti riješeno pitanje viška radne snage?

**Radnici koji imaju zaključen ugovor o radu sa ZP „Rudnik i termoelektrana Ugljevik“ su raspoređeni na radna mjesta shodno važećem Pravilniku o organizaciji i sistematizaciji radnih mjesta.**

1. Kolika su ukupna izdvajanja za plate u RiTE „Ugljevik“ i da li su povećana ili smanjena u odnosu na 2015. godinu? Koliko u ukupnim rashodima učestvuju rashodi za plate?

**U 2015. godini bruto plate radnika su iznosile ukupno 49.970.227 KM i u ukupnim rashodima za tu godinu su učestvovale sa 31%. U 2016. godini bruto plate radnika su iznosile ukupno 47.892.895 KM i u ukupnim rashodima će učestvovati manje nego u 2015. godini.**

1. Kako je poslovao RiTE „Ugljevik“ u prošloj godini?

**U 2016. godini Preduzeće je ostvarilo sledeće proizvodne rezultate:**

**-proizvodnju električne energije od 1.749.968 MWh što predstavlja ostvarenje planirane proizvodnje od 100%,**

**-proizvodnju uglja od 2.027.457 tona što je za 7% iznad plana proizvodnje za 2016. godinu,**

**-proizvodnju otkrivke od 9.393.211 m³ čvrste mase otkrivke što je za 10% više u odnosu na planiranu proizvodnju u 2016. godini.**

**Izrada završnog računa za prošlu godinu je u toku a očekujemo da će preduzeće iskazati pozitivan finansijski rezultat.**